**Obec Lúč na Ostrove**

**VŠEOBECNE ZÁVÄZNÉ NARIADENIE**

**Lúč na Ostrove**

**č. 1/2020**

**o nakladaní s odpadovými vodami zo žúmp na území obce**

**Návrh VZN:**

Vyvesený na úradnej tabuli Obce Lúč na Ostrove, dňa: 23.11.2020

Zvesený z úradnej tabule Obce Lúč na Ostrove, dňa: 09.12.2020

Doručené pripomienky (počet): 0

**Schválené VZN:**

VZN schválené Obecným zastupiteľstvom v Lúči na Ostrove, dňa: 09.12.2020

 uzn. č. 46 /2020/OZ

VZN vyvesené na úradnej tabuli Obce Lúč na Ostrove, dňa: 14.12.2020

VZN zvesené z úradnej tabule Obce Lúč na Ostrove, dňa: ............................

  **Mgr. Ladislav Kiss**

starosta obce

**Obecné zastupite**ľ**stvo Obce Lúč na Ostrove** v súlade s ustanovením § 4ods.3 písm. g), § 6 ods.1 zákona č. 369/1990 Zb. o obecnom zriadení v znení neskorších predpisov a v súlade s ustanoveniami zákona č. 364/2004 Z. z. o vodách (vodný zákon) v znení neskorších predpisov a zákona č. 50/1976 Zb. o územnom plánovaní a stavebnom poriadku v platnom znení vydáva pre územie obce toto všeobecne záväzné nariadenie o nakladaní s odpadovými vodami v obci ( ďalej len „VZN“:

**Čl. I.**

**Základné ustanovenia**

1. Toto VZN bližšie upravuje povinnosti prevádzkovateľov žúmp v katastrálnom území obce Lúč na Ostrove pri odvádzaní odpadových vôd z nehnuteľností do žúmp a ich zneškodňovaní.

1. Žumpa je podzemná vodotesná nádrž bez odtoku určená na akumuláciu odpadových vôd z domácností.

**Čl. II.**

**Zneškodňovanie obsahu žúmp**

1. Užívateľ žumpy je povinný udržiavať a prevádzkovať žumpu tak, aby nedochádzalo k úniku odpadových vôd zo žumpy do okolia a k ohrozovaniu alebo poškodzovaniu zdravia obyvateľov alebo životného prostredia.

1. Obsah žumpy je zakázané vypúšťať alebo vyvážať do:
	1. povrchových a podzemných vôd na pozemkoch v intraviláne a extraviláne obce,
	2. dažďovej kanalizácie,
	3. odvodňovacích rigolov, záhrad, na trávnaté plochy, poľnohospodárske a lesné pozemky a iné plochy, aj keby boli vo vlastníctve užívateľa žumpy.
2. Užívateľ žumpy musí zabezpečiť vývoz a zneškodnenie obsahu žumpy prostredníctvom právnickej osoby alebo fyzickej osoby oprávnenej na podnikanie v oblasti nakladania s iným ako nebezpečným odpadom a to odvozom do čistiarne odpadových vôd v intervaloch zodpovedajúcich kapacite žumpy na vlastné náklady a v súlade s platnými predpismi.

1. Vlastník resp. užívateľ žumpy je povinný uchovať originály dokladov o zneškodnení obsahu žumpy po dobu **2 rokov** odo dňa zneškodnenia obsahu žumpy a na vyžiadanie obce alebo orgánu štátnej vodnej správy preukázať likvidáciu obsahu žumpy.
2. Obec Lúč na Ostrove v súlade s právnymi normami odporúča zabezpečiť vývoz obsahu žumpy prostredníctvom oprávnených spoločností:

*MESZ-AGRO s.r.o., Kráľovičove Kračany ,časť Kľučiarove Kračany 16, tel.: 0915/441 451 , 0905 925 934.*

**Čl. III.**

**Stavebné podmienky na budovanie žumpy**

1. Žumpa je zariadenie na zachytávanie odpadových vôd a osobitných vôd bez ich ďalšieho vypúšťania do povrchových alebo podzemných vôd. Buduje sa tam, kde splaškové odpadové vody nemožno odvádzať do verejnej kanalizácie.

2. Stavba žumpy musí zodpovedať príslušným právnym predpisom a technickým normám.

3. Umiestnenie žumpy na pozemku musí umožňovať prístup k žumpe za účelom jej vyprázdňovania. Žumpa musí byť umiestnená a riešená tak, aby umožňovala výhľadové pripojenie stavby na verejnú kanalizáciu.

4. Žumpa musí byť umiestnená tak, aby k nej bol umožnený prístup pre fekálny automobil, aby bolo možné vyberať jej obsah a aby boli dodržané minimálne – normou stanovené vzdialenosti žumpy od budov a vodných zdrojov.

5. Dno a steny žumpy musia byť vodotesné – nepriepustné tak, aby odpadová voda nepresakovala do okolitého prostredia a neznečisťovala ho.

**Čl. IV.**

**Kontrolná činnosť**

Kontrolu nad dodržiavaním tohto VZN sú oprávnení vykonávať:

1. Starosta obce.

2. Poslanci obecného zastupiteľstva

3. Hlavný kontrolór.

4. Poverení zamestnanci obce.

**Čl. V.**

1. **Sankcie**

1. Konanie fyzickej osoby, ktoré je v rozpore s ustanovením tohto VZN, ako aj ostatnými platnými nariadeniami obce, je kvalifikované ako priestupok proti verejnému poriadku podľa § 48 zákona č. 372/1990 Zb. o priestupkoch v znení neskorších predpisov, za ktoré môže obec uložiť pokutu rozhodnutím do 33,- €

2. Za porušenie tohto VZN môže byť právnickej osobe alebo fyzickej osobe oprávnenej na podnikanie uložená pokuta v zmysle zákona č. 369/1990 Zb. o obecnom zriadení v znení neskorších predpisov až do výšky 6 638,- €.

**Čl. VI.**

**Záverečné ustanovenia**

1. Ďalšie povinnosti fyzických osôb a právnických osôb, ktoré im vyplývajú zo všeobecne záväzných právnych predpisov, nie sú týmto VZN dotknuté.

1. Návrh tohto VZN bol zverejnený vyvesením na úradnej tabuli a webovom sídle obce Lúč na Ostrove dňa 23. 11. 2020 .

1. Obecné zastupiteľstvo sa uznieslo na tomto VZN dňa 09.12.2020

1. Toto VZN nadobúda účinnosť 15. dňom zverejnenia na úradnej tabuli obce.

 ........................................................

 Mgr. Ladislav Kiss, starosta obce